title: Komisjoni rakendusmäärus (EL) nr 828/2013, 29. august 2013 , millega kiidetakse heaks toimeaine emamektiin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               30.8.2013

               ET

               Euroopa Liidu Teataja

               L 232/23

         KOMISJONI RAKENDUSMÄÄRUS (EL) nr 828/2013,
   29. august 2013,
   millega kiidetakse heaks toimeaine emamektiin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Emamektiini puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2007/669/EÜ (3).

               (2)

               Vastavalt direktiivi 91/414/EMÜ artikli 6 lõikele 2 esitas Syngenta Crop Protection AG 23. juunil 2006 Madalmaadele taotluse toimeaine emamektiini kandmiseks direktiivi 91/414/EMÜ I lisasse. Otsusega 2007/669/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas esitatud andmete ja teabega seotud nõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 6. märtsil 2008.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused toimeaine emamektiini riskianalüüsi kohta selle kasutamisel pestitsiidina (4)13. novembril 2012. Liikmesriigid ja komisjon vaatasid esialgse hindamisaruande ja toiduohutusameti järeldused läbi toiduahela ja loomatervishoiu alalises komitees ning 16. juulil 2013 vormistati komisjoni lõplik läbivaatusaruanne emamektiini kohta.

               (5)

               Mitme uuringu tulemuste põhjal võib eeldada, et emamektiini sisaldavad taimekaitsevahendid vastavad üldiselt direktiivi 91/414/EMÜ artikli 5 lõike 1 punktides a ja b ning artikli 5 lõikes 3 ette nähtud nõuetele, eriti kasutusviiside puhul, mida on uuritud ja mille kohta on esitatud üksikasjalikud andmed komisjoni aruandes. Seetõttu on asjakohane emamektiin heaks kiita.

               (6)

               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eriti asjakohane on nõuda kinnitavat lisateavet.

               (7)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (8)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, kohaldatakse järgmist: liikmesriikidele tuleks pärast toimeaine heakskiitmist anda kuus kuud emamektiini sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tagasi võtma. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitlevate täielike, direktiivi 91/414/EMÜ III lisa kohaste ajakohastatud toimikute esitamiseks ja hindamiseks kooskõlas ühtsete põhimõtetega.

               (9)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (5) raames hinnatud toimeainete direktiivi 91/414/EMÜ I lisasse kandmise kogemused on näidanud, et seoses andmetele juurdepääsuga võib tekkida raskusi kehtivate lubade omanike kohustuste tõlgendamisega. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, kas loa omanik on tõendanud, et kõnealuse direktiivi II lisa nõuetele vastav toimik on kättesaadav. Selline täpsustamine ei too liikmesriikidele ega loaomanikele kaasa uusi kohustusi, võrreldes kõnealuse direktiivi I lisa muutmiseks seni vastu võetud direktiividega või määrustega, millega toimeained heaks kiidetakse.

               (10)

               Määruse (EÜ) nr 1107/2009 artikli 13 lõike 4 kohaselt tuleks komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (6) lisa vastavalt muuta.

               (11)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas määratletud toimeaine emamektiin kiidetakse heaks vastavalt kõnealuses lisas esitatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena emamektiini sisaldavate taimekaitsevahendite kehtivaid lube või tühistavad need 31. oktoobriks 2014.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete veerus nimetatud tingimused, ning et loa omanikul on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab emamektiini kas ainsa toimeainena või ühena mitmest toimeainest, mis kõik on hiljemalt 30. aprilliks 2014 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätteid. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast otsustamist toimivad liikmesriigid järgmiselt:

               a)

               vajaduse korral muudavad ainsa toimeainena emamektiini sisaldava toote luba või tühistavad selle hiljemalt 31. oktoobriks 2015 või

               b)

               kui toode sisaldab emamektiini ühena mitmest toimeainest, muudavad vajaduse korral luba või tühistavad selle hiljemalt 31. oktoobriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. maist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. august 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 274, 18.10.2007, lk 15.

      (4)  EFSA Journal (2012); 10(11):2955. Kättesaadav internetis: www.efsa.europa.eu

      (5)  EÜT L 366, 15.12.1992, lk 10.

      (6)  ELT L 153, 11.6.2011, lk 1.

      I LISA

                  Üldnimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Emamektiin
                  CASi nr

                              Emamektiin 119791-41-2
                              (eelnevalt 137335-79-6) ja 123997-28-4

                              emamektiinbensoaat: 155569-91-8
                              (eelnevalt 137512-74-4 ja 179607-18-2)

                              emamektiin B1a bensoaat: 138511-97-4

                              emamektiin B1b bensoaat: 138511-98-5

                        CIPACi nr

                              emamektiin: 791

                              emamektiinbensoaat: 791.412

                              Emamektiin B1a:
                              (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-sek-butüül]-21,24-dihüdroksü-5′,11,13,22-tetrametüül-2-okso-(3,7,19-trioksatetratsüklo[15.6.1.14,8.020,24]pentakosa-10,14,16,22-tetraeen)-6-spiro-2′-(5′,6′-dihüdro-2′H-püraan)-12-üül 2,6-dideoksü-3-O-metüül-4-O-(2,4,6-trideoksü-3-O-metüül-4-metüülamino-α-L-lükso-heksopüranosüül)-α-L-arabino-heksopüranosiid

                              Emamektiin B1b:
                              (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-dihüdroksü-6'-isopropüül-5′,11,13,22-tetrametüül-2-okso-(3,7,19-trioksatetratsüklo[15.6.1.14,8.020,24]pentakosa-10,14,16,22-tetraeen)-6-spiro-2′-(5′,6′-dihüdro-2′H-püraan)-12-üül 2,6-dideoksü-3-O-metüül-4-O-(2,4,6-trideoksü-3-O-metüül-4-metüülamino-α-L-lükso-heksopüranosüül-α-L-arabino-heksopüranosiid

                              Emamektiin B1a bensoaat:
                              (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-sek-butüül]-21,24-dihüdroksü-5′,11,13,22-tetrametüül-2-okso-(3,7,19-trioksatetratsüklo[15.6.1.14,8.020,24]pentakosa-10,14,16,22-tetraeen)-6-spiro-2′-(5′,6′-dihüdro-2′H-püraan)-12-üül 2,6-dideoksü-3-O-metüül-4-O-(2,4,6-trideoksü-3-O-metüül-4-metüülamino-α-L-lükso-heksopüranosüül)-α-L-arabino-heksopüranosiidbensoaat

                              Emamektiin B1b bensoaat:
                              (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-dihüdroksü-6'-isopropüül-5′,11,13,22-tetrametüül-2-okso-(3,7,19-trioksatetratsüklo[15.6.1.14,8.020,24]pentakosa-10,14,16,22-tetraeen)-6-spiro-2′-(5′,6′-dihüdro-2′H-püraan)-12-üül 2,6-dideoksü-3-O-metüül-4-O-(2,4,6-trideoksü-3-O-metüül-4-metüülamino-α-L-lükso-heksopüranosüül-α-L-arabino-heksopüranosiidbensoaat

                  ≥ 950 g/kg
                  veevaba emamektiinbensoaadi kujul
                  (segu vähemalt 920 g/kg emamektiin B1a bensoaadist ja maksimaalselt 50 g/kg emamektiin B1b bensoaadist)

                  1. mai 2014

                  30. aprill 2024

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 16. juulil 2013 alalises toiduahela ja loomatervishoiu komitees emamektiini kohta koostatud hindamisaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu järgmisele:

                              —

                              mittesihtorganismidele selgrootutele avalduvale ohule;

                              —

                              töötajate ja käitlejate kaitsele.

                        Vajaduse korral peavad kasutustingimused sisaldama ohu vähendamise meetmeid.
                  Taotleja peab esitama enantioselektiivse metabolismi või degradatsiooni ohu alase kinnitava teabe.
                  Taotleja peab esitama komisjonile, liikmesriikidele ja toiduohutusametile asjakohase teabe kahe aasta jooksul pärast isomeerisegude hindamist käsitleva juhise vastuvõtmist.

         (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „49

                     Emamektiin
                     CASi nr

                                 emamektiin: 119791-41-2
                                 (eelnevalt 137335-79-6) ja 123997-28-4

                                 emamektiinbensoaat: 155569-91-8
                                 (eelnevalt 137512-74-4 ja 179607-18-2)

                                 emamektiin B1a bensoaat: 138511-97-4

                                 emamektiin B1b bensoaat: 138511-98-5

                           CIPACi nr

                                 emamektiin: 791

                                 emamektiinbensoaat: 791.412

                                 Emamektiin B1a:
                                 (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-sek-butüül]-21,24-dihüdroksü-5′,11,13,22-tetrametüül-2-okso-(3,7,19-trioksatetratsüklo[15.6.1.14,8.020,24]pentakosa-10,14,16,22-tetraeen)-6-spiro-2′-(5′,6′-dihüdro-2′H-püraan)-12-üül 2,6-dideoksü-3-O-metüül-4-O-(2,4,6-trideoksü-3-O-metüül-4-metüülamino-α-L-lükso-heksopüranosüül)-α-L-arabino-heksopüranosiid

                                 Emamektiin B1b:
                                 (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-dihüdroksü-6'-isopropüül-5′,11,13,22-tetrametüül-2-okso-(3,7,19-trioksatetratsüklo[15.6.1.14,8.020,24]pentakosa-10,14,16,22-tetraeen)-6-spiro-2′-(5′,6′-dihüdro-2′H-püraan)-12-üül 2,6-dideoksü-3-O-metüül-4-O-(2,4,6-trideoksü-3-O-metüül-4-metüülamino-α-L-lükso-heksopüranosüül-α-L-arabino-heksopüranosiid

                                 Emamektiin B1a bensoaat:
                                 (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-sek-butüül]-21,24-dihüdroksü-5′,11,13,22-tetrametüül-2-okso-(3,7,19-trioksatetratsüklo[15.6.1.14,8.020,24]pentakosa-10,14,16,22-tetraeen)-6-spiro-2′-(5′,6′-dihüdro-2′H-püraan)-12-üül 2,6-dideoksü-3-O-metüül-4-O-(2,4,6-trideoksü-3-O-metüül-4-metüülamino-α-L-lükso-heksopüranosüül)-α-L-arabino-heksopüranosiidbensoaat

                                 Emamektiin B1b bensoaat:
                                 (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-dihüdroksü-6'-isopropüül-5′,11,13,22-tetrametüül-2-okso-(3,7,19-trioksatetratsüklo[15.6.1.14,8.020,24]pentakosa-10,14,16,22-tetraeen)-6-spiro-2′-(5′,6′-dihüdro-2′H-püraan)-12-üül 2,6-dideoksü-3-O-metüül-4-O-(2,4,6-trideoksü-3-O-metüül-4-metüülamino-α-L-lükso-heksopüranosüül-α-L-arabino-heksopüranosiidbensoaat

                     ≥ 950 g/kg
                     veevaba emamektiinbensoaadi kujul
                     (segu vähemalt 920 g/kg emamektiin B1a bensoaadist ja maksimaalselt 50 g/kg emamektiin B1b bensoaadist)

                     1. mai 2014

                     30. aprill 2024

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 16. juulil 2013 alalises toiduahela ja loomatervishoiu komitees emamektiini kohta koostatud hindamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu järgmisele:

                                 —

                                 mittesihtorganismidele selgrootutele avalduvale ohule;

                                 —

                                 töötajate ja käitlejate kaitsele.

                           Vajaduse korral peavad kasutustingimused sisaldama ohu vähendamise meetmeid.
                     Taotleja peab esitama enantioselektiivse metabolismi või degradatsiooni ohu alase kinnitava teabe.
                     Taotleja peab esitama komisjonile, liikmesriikidele ja toiduohutusametile asjakohase teabe kahe aasta jooksul pärast isomeerisegude hindamist käsitleva juhise vastuvõtmist.”

         (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.


title: Komisjoni rakendusmäärus (EL) nr 1316/2014, 11. detsember 2014 , millega kiidetakse heaks toimeaine Bacillus amyloliquefaciens subsp. plantarum 'i tüvi D747 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja lubatakse liikmesriikidel pikendada selle toimeaine jaoks antud ajutisi lube  EMPs kohaldatav tekst

text:
               12.12.2014

               ET

               Euroopa Liidu Teataja

               L 355/1

         KOMISJONI RAKENDUSMÄÄRUS (EL) nr 1316/2014,
   11. detsember 2014,
   millega kiidetakse heaks toimeaine Bacillus amyloliquefaciens subsp. plantarum'i tüvi D747 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja lubatakse liikmesriikidel pikendada selle toimeaine jaoks antud ajutisi lube
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Toimeaine Bacillus amyloliquefaciens subsp. plantarum'i tüve D747 puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni rakendusotsusega 2011/253/EL (3).

               (2)

               Kooskõlas direktiivi 91/414/EMÜ artikli 6 lõikega 2 esitas äriühing Mitsui AgriScience International SA/NV 21. oktoobril 2010 Saksamaale taotluse toimeaine Bacillus amyloliquefaciens subsp. plantarum'i tüve D747 kandmiseks direktiivi 91/414/EMÜ I lisasse. Rakendusotsusega 2011/253/EL kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andme- ja teabenõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusalade puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 14. jaanuaril 2013.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused (4) toimeaine Bacillus amyloliquefaciens subsp. plantarum'i tüve D747 riskihindamise kohta selle kasutamisel pestitsiidina 27. märtsil 2014. Liikmesriigid ja komisjon vaatasid esialgse hindamisaruande ja toiduohutusameti järeldused alalises taime-, looma-, toidu- ja söödakomitees läbi ning 10. oktoobril 2014 vormistati komisjoni lõplik läbivaatusaruanne Bacillus amyloliquefaciens subsp. plantarum'i tüve D747 kohta.

               (5)

               Mitmest senisest uuringust on ilmnenud, et toimeainet Bacillus amyloliquefaciens subsp. plantarum'i tüvi D747 sisaldavad taimekaitsevahendid võivad eeldatavasti üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusalade korral. Seepärast on asjakohane kiita heaks Bacillus amyloliquefaciens subsp. plantarum'i tüvi D747.

               (6)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (7)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmisi meetmeid. Liikmesriikidele tuleks pärast toimeaine heakskiitmist anda kuus kuud Bacillus amyloliquefaciens subsp. plantarum'i tüve D747 sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tühistama. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitleva, direktiivi 91/414/EMÜ III lisa kohase täieliku toimiku esitamiseks ja hindamiseks kooskõlas ühtsete põhimõtetega.

               (8)

               Kogemused komisjoni määruse (EMÜ) nr 3600/92 (5) raames hinnatud toimeainete kandmisega direktiivi 91/414/EMÜ I lisasse näitavad, et võib tekkida raskusi kehtiva loa omaniku kohustuste tõlgendamisel seoses andmetele juurdepääsuga. Et neid edaspidi vältida, on vaja täpsustada liikmesriikide kohustused, eelkõige kohustus kontrollida, et loaomanik võimaldaks juurdepääsu toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa valdajatele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (9)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (6) lisa vastavalt muuta.

               (10)

               Samuti on asjakohane lubada liikmesriikidel pikendada Bacillus amyloliquefaciens subsp. plantarum'i tüve D747 sisaldavate taimekaitsevahendite ajutisi lube, et anda neile aega kõnealuste ajutiste lubadega seotud kohustuste täitmiseks vastavalt käesolevale määrusele.

               (11)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas kirjeldatud toimeaine Bacillus amyloliquefaciens subsp. plantarum'i tüvi D747 kiidetakse heaks vastavalt kõnealuses lisas sätestatud tingimustele.
   Artikkel 2
   Taimekaitsevahendite uuesti hindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena Bacillus amyloliquefaciens subsp. plantarum'i tüve D747 sisaldavate taimekaitsevahendite kehtivaid lube või tühistavad need 30. septembriks 2015.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete osas nimetatud tingimused, ning et müügiloa omanikul on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab Bacillus amyloliquefaciens subsp. plantarum'i tüve D747 kas ainsa toimeainena või ühena mitmest toimeainest, mis kõik on hiljemalt 31. märtsiks 2015 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veergu. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast seda toimivad liikmesriigid järgmiselt:

               a)

               muudavad vajaduse korral luba või tühistavad selle hiljemalt 30. septembriks 2016, juhul kui taimekaitsevahend sisaldab Bacillus amyloliquefaciens subsp. plantarum'i tüve D747 ainsa toimeainena, või

               b)

               kui toode sisaldab Bacillus amyloliquefaciens subsp. plantarum'i tüve D747 ühena mitmest toimeainest, muudavad nad vajaduse korral luba või tühistavad selle hiljemalt 30. septembriks 2016 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Kehtivate ajutiste lubade pikendamine
   Liikmesriigid võivad pikendada Bacillus amyloliquefaciens subsp. plantarum'i tüve D747 sisaldavate taimekaitsevahendite kehtivaid ajutisi lube ajavahemikuks, mis lõpeb hiljemalt 30. septembril 2016.
   Artikkel 5
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2015.
   Artiklit 4 kohaldatakse alates käesoleva määruse jõustumise kuupäevast.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. detsember 2014

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).

      (3)  Komisjoni rakendusotsus 2011/253/EL, 26. aprill 2011, millega tunnistatakse põhimõtteliselt täielikuks toimik, mis on esitatud üksikasjalikuks läbivaatuseks seoses metobromurooni, S-abstsiishappe, Bacillus amyloliquefaciens subsp. plantarum D747, Bacillus pumilus QST 2808 ja Streptomyces lydicus WYEC 108 võimaliku kandmisega nõukogu direktiivi 91/414/EMÜ I lisasse (ELT L 106, 27.4.2011, lk 13).

      (4)  EFSA Journal 2014;12(4):3624. Kättesaadav internetis: www.efsa.europa.eu.

      (5)  Komisjoni määrus (EMÜ) nr 3600/92, 11. detsember 1992, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad (EÜT L 366, 15.12.1992, lk 10).

      (6)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Tavanimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiidu aegumine

                  Erisätted

                     Bacillus amyloliquefaciens subsp. plantarum'i tüvi D747
                  Registreerimisnumber põllumajandusuuringute kultuuride kogus (Agricultural Research Culture Collection (NRRL)), Peoria, Illinois, USA: B-50405.
                  Deponeerimisnumber rahvusvahelises patenteeritud organismide depositooriumis (International Patent Organism Depositary), Tokyo, Jaapan: FERM BP-8234.

                  Ei kohaldata

                  Minimaalne sisaldus: 2,0 × 1011 CFU/g

                  1. aprill 2015

                  31. märts 2025

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises taime-, looma-, toidu- ja söödakomitees 10. oktoobril 2014 Bacillus amyloliquefaciens subsp. plantarum'i tüve D747 kohta koostatud läbivaatamisaruande järeldusi, eriti selle dokumendi I ja II liidet.
                  Üldhindamisel peavad liikmesriigid pöörama erilist tähelepanu käitajate ja töötajate kaitsele, arvestades seda, et Bacillus amyloliquefaciens subsp. plantarum'i tüvi D747 võib tekitada ülitundlikkust. Vajaduse korral sisaldavad kasutustingimused riskide vähendamise meetmeid.
                  Tootja tagab keskkonnatingimuste range säilitamise ja kvaliteedikontrolli analüüsid tootmisprotsessi käigus.

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Tavanimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiidu aegumine

                     Erisätted

                     „83

                        Bacillus amyloliquefaciens subsp. plantarum'i tüvi D747
                     Registreerimisnumber põllumajandusuuringute kultuuride kogus (Agricultural Research Culture Collection (NRRL)), Peoria, Illinois, USA: B-50405.
                     Deponeerimisnumber rahvusvahelises patenteeritud organismide depositooriumis (International Patent Organism Depositary), Tokyo, Jaapan: FERM BP-8234.

                     Ei kohaldata

                     Minimaalne sisaldus: 2,0 × 1011 CFU/g

                     1. aprill 2015

                     31. märts 2025

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises taime-, looma-, toidu- ja söödakomitees 10. oktoobril 2014 Bacillus amyloliquefaciens subsp. plantarum'i tüve D747 kohta koostatud läbivaatamisaruande järeldusi, eriti selle dokumendi I ja II liidet.
                     Üldhindamisel peavad liikmesriigid pöörama erilist tähelepanu käitajate ja töötajate kaitsele, arvestades seda, et Bacillus amyloliquefaciens subsp. plantarum'i tüvi D747 võib tekitada ülitundlikkust. Vajaduse korral sisaldavad kasutustingimused riskide vähendamise meetmeid.
                     Tootja tagab keskkonnatingimuste range säilitamise ja kvaliteedikontrolli analüüsid tootmisprotsessi käigus.”

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.


title: Komisjoni rakendusmäärus (EL) nr 810/2011, 11. august 2011 , millega kiidetakse heaks toimeaine metüülkresoksiim vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               12.8.2011

               ET

               Euroopa Liidu Teataja

               L 207/7

         KOMISJONI RAKENDUSMÄÄRUS (EL) nr 810/2011,
   11. august 2011,
   millega kiidetakse heaks toimeaine metüülkresoksiim vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Kooskõlas määruse (EÜ) nr 1107/2009 artikli 80 lõike 1 punktiga b kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega toimeainete suhtes, mis on loetletud komisjoni 27. juuni 2007. aasta määruse (EÜ) nr 737/2007 (milles sätestatakse esimese toimeainete rühma nõukogu direktiivi 91/414/EMÜ I lisasse kuulumise pikendamise menetlus ja kehtestatakse kõnealuste ainete loetelu) (3) I lisas. Metüülkresoksiim on loetletud määruse (EÜ) nr 737/2007 I lisas.

               (2)

               Metüükresoksiimi heakskiitmine, nagu see on sätestatud komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (4) lisa A osas, aegub 31. detsembril 2011. Määruse (EÜ) nr 737/2007 artikli 4 kohaselt ja kõnealuses artiklis sätestatud tähtaja jooksul on esitatud teatis metüülkresoksiimi kande uuendamiseks direktiivi 91/414/EMÜ I lisas.

               (3)

               Kõnealune teatis leiti olevat vastuvõetav komisjoni 28. juuli 2008. aasta otsusega 2008/656/EÜ (toimeainete asiimsulfurooni, asoksüstrobiini, fluroksüpüüri, imasaliili, metüülkresoksiimi, proheksadiooni ja spiroksamiini nõukogu direktiivi 91/414/EMÜ I lisasse kuulumise pikendamist käsitlevate teadete vastuvõetavuse ja asjaomaste teatajate loetelu moodustamise kohta) (5).

               (4)

               Kõnealuses artiklis sätestatud aja jooksul esitas teataja kooskõlas määruse (EÜ) nr 737/2007 artikliga 6 nõutava teabe ning selgituse iga uue esitatud uuringu olulisuse kohta.

               (5)

               Referentliikmesriik koostas kaasreferentliikmesriigiga konsulteerides hindamisaruande ning esitas selle Euroopa Toiduohutusametile (edaspidi „toiduohutusamet”) ja komisjonile. Lisaks toimeainele antavale hinnangule sisaldab kõnealune aruanne ka selliste uuringute nimekirja, millele referentliikmesriik oma hinnangu andmisel tugines.

               (6)

               Toiduohutusamet edastas hindamisaruande teatajale ja kõikidele liikmesriikidele ning edastas saadud kommentaarid komisjonile. Toiduohutusamet avaldas kõnealuse hindamisaruande.

               (7)

               Komisjoni palvel koostasid liikmesriigid ja toiduohutusamet hindamisaruande võrdlushinnangu. Toiduohutusamet esitas komisjonile metüülkresoksiimi riskihindamise võrdlushinnangu kohta järelduse (6). Liikmesriigid ja komisjon vaatasid hindamisaruande ja toiduohutusameti järeldused läbi toiduahela ja loomatervishoiu alalises komitees ning 17. juunil 2011 vormistati see komisjoni läbivaatusaruandena metüülkresoksiimi kohta.

               (8)

               Mitmest uuringust on ilmnenud, et metüülkresoksiimi sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatusaruandes uuritud ja üksikasjalikult kirjeldatud kasutusviiside korral. Seetõttu on asjakohane metüülkresoksiim heaks kiita.

               (9)

               Määruse (EÜ) nr 1107/2009 artikli 13 lõike 2 ja artikli 6 kohaselt ning praeguste teaduslike ja tehniliste teadmiste valguses oleks siiski vaja lisada teatud tingimusi ja piiranguid, mida ei sätestatud siis, kui toimeaine esimest korda lisati direktiivi 91/414/EMÜ I lisasse.

               (10)

               Ilma et sellega piirataks otsust kiita heaks metüülkresoksiim, on siiski asjakohane nõuda täiendavat kinnitavat teavet.

               (11)

               Enne toimeaine heakskiitmist peaks mööduma piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (12)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ning võttes arvesse eriolukorda, mis on seotud üleminekuga direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmist. Liikmesriikidele tuleks pärast toimeaine heakskiitmist anda kuus kuud metüülkresoksiimi sisaldavate taimekaitsevahendite lubade läbivaatamiseks. Liikmesriigid peaksid vastavalt vajadusele lubasid muutma, need asendama või tagasi võtma. Erandina kõnealusest tähtajast tuleks kooskõlas ühtsete põhimõtetega ette näha pikem ajavahemik iga taimekaitsevahendi ja iga kavandatud kasutusviisi käsitleva direktiivi 91/414/EMÜ III lisa kohase täieliku toimiku kohta ajakohastatud andmete esitamiseks ja hindamiseks.

               (13)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmise kogemused on näidanud, et raskusi võib tekkida kehtivate lubade omanike kohustuste tõlgendamisega seoses andmetele juurdepääsuga. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, kas loa omanik on näidanud, et kõnealuse direktiivi II lisa nõuetele vastav toimik on kättesaadav. Selline täpsustamine ei too liikmesriikidele ega loa omanikele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (14)

               Määruse (EÜ) nr 1107/2009 artikli 13 lõike 4 kohaselt tuleks rakendusmääruse (EL) nr 540/2011 lisa vastavalt muuta.

               (15)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine metüülkresoksiim kiidetakse heaks vastavalt I lisas esitatud tingimustele.
   Artikkel 2
   Taimekaitsevahendite ümberhindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena metüülkresoksiimi sisaldavate taimekaitsevahendite kehtivaid lube või tühistavad need 30. juuniks 2012.
   Liikmesriigid peavad eelkõige nimetatud tähtpäevaks veenduma, et käesoleva määruse I lisas sätestatud tingimused on täidetud, välja arvatud nimetatud lisa erisätete veeru B osas nimetatud tingimused, ning et loa omanikul on vastavalt direktiivi 91/414/EMÜ artikli 13 lõigetes 1–4 ja määruse (EÜ) nr 1107/2009 artiklis 62 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab metüükresoksiimi kas ainsa toimeainena või ühena mitmest toimeainest, mis kõik on hiljemalt 31. detsembriks 2011 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veeru B osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast otsustamist liikmesriigid:

               a)

               muudavad vajaduse korral metüülkresoksiimi ainsa toimeainena sisaldavate toodete luba või tühistavad selle hiljemalt 31. detsembriks 2015 või

               b)

               kui toode sisaldab metüülkresoksiimi ühena mitmest toimeainest, muudavad vajaduse korral luba või tühistavad selle hiljemalt 31. detsembriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. august 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 169, 29.6.2007, lk 10.

      (4)  ELT L 153, 11.6.2011, lk 1.

      (5)  ELT L 214, 9.8.2008, lk 70.

      (6)  Euroopa Toiduohutusamet: „Conclusion on the peer review of the pesticide risk assessment of the active substance kresoxim-methyl”. EFSA Journal 2010;8(11):1891. [88 lk]. doi:10.2903/j.efsa.2010.1891. Kättesaadav aadressil: www.efsa.europa.eu/efsajournal.htm.

      (7)  EÜT L 366, 15.12.1992, lk 10.

      I LISA
      Tingimused toimeaine heakskiitmiseks vastavalt määrusele (EÜ) nr 1107/2009

                  Üldnimetus, tunnuskood

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Metüülkresoksiim
                  CASi nr 143 390-89-0
                  CIPAC nr 568

                  Metüül(E)-metoksüimino[a-(o-tolüüloksü)-o-tolüül]atsetaat

                  ≥ 910 g/kg
                  Metanool: kuni 5 g/kg
                  Metüülkloriid: kuni 1 g/kg
                  Tolueen: kuni 1 g/kg

                  1. jaanuar 2012

                  31. detsember 2021

                  A OSA
                  Lubatud kasutada üksnes fungitsiidina.
                  B OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 toiduahela ja loomatervishoiu alalises komitees metüülkresoksiimi kohta koostatud läbivaatusaruande järeldusi, eelkõige selle I ja II lisa.
                  Liikmesriigid peavad pöörama erilist tähelepanu veeorganismide kaitsele ning tagama, et kasutusloa tingimused sisaldavad vajaduse korral asjakohaseid meetmeid riskide vähendamiseks.
                  Taotleja peab esitama järgmise kinnitava teabe:
                  põhjavette sattumise ohu hinnang ja eelkõige:

                              —

                              lüsimeetriuuring, millest nähtub, et kaks avastatud määramata piiki ei vasta sellistele metaboliitidele, mis kumbki ületavad künnise 0,1 μg/l;

                              —

                              metaboliidi BF 490-5 saagise andmed, millest nähtub, et lüsimeetri nõrgvees ei leidu metaboliiti üle 0,1 μg/l;

                              —

                              hinnang põhjavette sattumise ohu kohta juhuks, kui õunu või pirne ja viinamarju töödeldakse hilises järgus.

                        Selle teabe peab taotleja esitama komisjonile, liikmesriikidele ja toiduohutusametile 31. detsembriks 2013.

         (1)  Täiendavad andmed toimeainete identifitseerimiseks ja kirjeldamiseks on esitatud läbivaatamisaruandes.

      II LISA
      Rakendusmääruse (EL) nr 540/2011 lisa muudetakse järgmiselt:

                  1)

                  A osast jäetakse välja metüülkresoksiimi käsitlev kanne;

                  2)

                  B osale lisatakse järgmine kanne:

                              Number

                              Üldnimetus, tunnuskood

                              IUPACi nimetus

                              Puhtus (1)

                              Heakskiitmise kuupäev

                              Heakskiitmise aegumine

                              Erisätted

                              „8

                              Metüülkresoksiim
                              CASi nr 143 390-89-0
                              CIPAC nr 568

                              Metüül(E)-metoksüimino[a-(o-tolüüloksü)-o-tolüül]atsetaat

                              ≥ 910 g/kg
                              Metanool: kuni 5 g/kg
                              Metüülkloriid: kuni 1 g/kg
                              Tolueen: kuni 1 g/kg

                              1. jaanuar 2012

                              31. detsember 2021

                              A OSA
                              Lubatud kasutada üksnes fungitsiidina.
                              B OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 toiduahela ja loomatervishoiu alalises komitees metüülkresoksiimi kohta koostatud läbivaatusaruande järeldusi, eelkõige selle I ja II lisa.
                              Liikmesriigid peavad pöörama erilist tähelepanu veeorganismide kaitsele ning tagama, et kasutusloa tingimused sisaldavad vajaduse korral asjakohaseid meetmeid ohu vähendamiseks.
                              Taotleja peab esitama järgmise kinnitava teabe:
                              põhjavette sattumise oht ja eelkõige:

                                          —

                                          lüsimeetri uuring, millest nähtub, et kaks avastatud määramata piiki ei vasta sellistele metaboliitidele, mis kumbki ületavad künnise 0,1 μg/l;

                                          —

                                          metaboliidi BF 490-5 saagise andmed, millest nähtub, et lüsimeetri nõrgvees ei leidu metaboliiti üle 0,1 μg/l;

                                          —

                                          hinnang põhjavette sattumise ohu kohta juhuks, kui õunu või pirne ja viinamarju töödeldakse hilises järgus.

                                    Selle teabe peab taotleja esitama komisjonile, liikmesriikidele ja toiduohutusametile 31. detsembriks 2013.”

         (1)  Täiendavad andmed toimeainete identifitseerimiseks ja kirjeldamiseks on esitatud läbivaatusaruandes.


title: Komisjoni rakendusmäärus (EL) nr 807/2011, 10. august 2011 , millega kiidetakse heaks toimeaine triasoksiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               11.8.2011

               ET

               Euroopa Liidu Teataja

               L 206/44

         KOMISJONI RAKENDUSMÄÄRUS (EL) nr 807/2011,
   10. august 2011,
   millega kiidetakse heaks toimeaine triasoksiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 3,
   ning arvestades järgmist:

               (1)

               Kooskõlas määruse (EÜ) nr 1107/2009 artikli 80 lõike 1 punktiga c kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega selliste toimeaine taotluste suhtes, mille täielikkus on kindlaks tehtud vastavalt komisjoni määruse (EÜ) nr 33/2008 (3) artikliga 16. Toimeaine triasoksiidi taotluse täielikkus on tehtud kindlaks kõnealuse määruse alusel.

               (2)

               Komisjoni määrustes (EÜ) nr 451/2000 (4) ja (EÜ) nr 1490/2002 (5) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Triasoksiid kuulub nimetatud loetellu. Komisjoni otsusega 2009/860/EÜ (6) otsustati triasoksiidi mitte kanda direktiivi 91/414/EMÜ I lisasse.

               (3)

               Esialgne teataja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta taotles, et kohaldataks kiirendatud menetlust, mis on sätestatud määruse (EÜ) nr 33/2008 (millega nähakse ette direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) artiklites 14–19.

               (4)

               Taotlus esitati Ühendkuningriigile, kes oli määrusega (EÜ) nr 1490/2002 nimetatud referentliikmesriigiks. Kiirendatud menetluse tähtajast on kinni peetud. Toimeaine näitajad ja lubatud kasutusviisid on samasugused nagu otsuses 2009/860/EÜ. Kõnealune taotlus vastab ka muudele määruse (EÜ) nr 33/2008 artiklis 15 sätestatud sisulistele ja menetlusnõuetele.

               (5)

               Ühendkuningriik hindas taotleja esitatud uusi andmeid ja teavet ning esitas lisaaruande. 10. juunil 2010 esitas Ühendkuningriik selle aruande Euroopa Toiduohutusametile (edaspidi „toiduohutusamet”) ja komisjonile.

               (6)

               Toiduohutusamet edastas lisaaruande kõikidele liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 kohaselt ja komisjoni palvel vaatasid liikmesriikide ja toiduohutusameti eksperdid lisaaruande läbi. Toiduohutusamet esitas triasoksiidi kohta komisjonile järelduse (7)15. veebruaril 2011. Liikmesriigid ja komisjon vaatasid hindamisaruande kavandi, lisaaruande ja toiduohutusameti järelduse läbi toiduahela ja loomatervishoiu alalises komitees ning need vormistati 17. juunil 2011 komisjoni läbivaatusaruandena triasoksiidi kohta.

               (7)

               Referentliikmesriigi lisaaruandes ja toiduohutusameti uues järelduses keskenduti peamiselt probleemidele, mis tingisid otsuse toimeainet lisasse mitte kanda. Probleeme põhjustas eelkõige see, et usaldusväärse tarbijaohuhinnangu koostamiseks puudusid andmed taimsetes saadustes leiduvate jääkide kohta ja selle kohta, kas jääke võib sattuda loomsetesse saadustesse.

               (8)

               Taotleja esitas uued andmed, millest ilmneb, et tarbijate ohutaset võib lugeda vastuvõetavaks.

               (9)

               Seega on tänu taotleja esitatud uutele andmetele leidnud lahenduse probleem, mille tõttu toimeainet ei saanud lisasse kanda. Teisi lahendamata küsimusi ei ole tekkinud.

               (10)

               Mitme uuringu põhjal on selgunud, et triasoksiidi sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatusaruandes uuritud ja üksikasjalikult kirjeldatud kasutusviiside korral. Seepärast on asjakohane kiita triasoksiid heaks vastavalt määrusele (EÜ) nr 1107/2009.

               (11)

               Määruse (EÜ) nr 1107/2009 artikli 13 lõike 2 ja artikli 6 kohaselt ning arvestades teaduse ja tehnika arengut, oleks vaja lisada teatud tingimusi ja piiranguid.

               (12)

               Ilma et sellega piirataks otsust kiita heaks triasoksiid, on siiski asjakohane nõuda täiendavat kinnitavat teavet.

               (13)

               Määruse (EÜ) nr 1107/2009 artikli 13 lõike 4 kohaselt tuleks komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (8) lisa vastavalt muuta.

               (14)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine triasoksiid kiidetakse heaks vastavalt I lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. oktoobrist 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. august 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 15, 18.1.2008, lk 5.

      (4)  EÜT L 55, 29.2.2000, lk 25.

      (5)  EÜT L 224, 21.8.2002, lk 23.

      (6)  ELT L 314, 1.12.2009, lk 81.

      (7)  Euroopa Toiduohutusamet: „Conclusion on the peer review of the pesticide risk assessment of the active substance triazoxide”. EFSA Journal 2011;9(3): 86 lk.] doi:10.2903/j.efsa.2011.2018. Kättesaadav aadressil: www.efsa.europa.eu/efsajournal.htm.

      (8)  ELT L 153, 11.6.2011, lk 1.

      I LISA

                  Üldnimetus, tunnuskood

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Triasoksiid
                  CASi nr 72459-58-6
                  CIPACi nr 729

                  7-kloro-3-imidasool-1-üül-1,2,4-bensotriasiin-1-oksiid

                  ≥ 970 g/kg
                  Lisandid:
                  tolueen: mitte üle 3 g/kg

                  1. oktoober 2011

                  30. september 2021

                  A OSA
                  Lubatakse kasutada ainult fungitsiidina seemnete puhtimiseks.
                  B OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011. aastal toiduahela ja loomatervishoiu alalises komitees triasoksiidi kohta koostatud läbivaatusaruande järeldusi, eelkõige selle I ja II lisa.
                  Selle üldhinnangu järgi peavad liikmesriigid pöörama erilist tähelepanu:

                              a)

                              kasutajate ja töötajate ohutusele ning tagama, et kasutustingimustega nähtaks vajaduse korral ette piisavad isikukaitsevahendid;

                              b)

                              seemnetoidulistele lindudele põhjustatavale ohule ja tagama, et kasutustingimustega nähtaks ette ohu vähendamise meetmed.

                        Taotleja peab esitama komisjonile, liikmesriikidele ja toiduohutusametile kinnitava teabe seemnetoidulistele imetajatele pikaajaliselt põhjustatava ohu kohta 30. septembriks 2013.

         (1)  Täiendavad andmed toimeaine kirjelduse ja määramise kohta on esitatud läbivaatusaruandes.

      II LISA
      Määruse (EL) nr 540/2011 lisa B osasse lisatakse järgmine kanne:

                     Number

                     Üldnimetus, tunnuskood

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „17

                     Triasoksiid
                     CASi nr 72459-58-6
                     CIPACi nr 729

                     7-kloro-3-imidasool-1-üül-1,2,4-bensotriasiin-1-oksiid

                     ≥ 970 g/kg
                     Lisandid:
                     tolueen: mitte üle 3 g/kg

                     1. oktoober 2011

                     30. september 2021

                     A OSA
                     Lubatakse kasutada ainult fungitsiidina seemnete puhtimiseks.
                     B OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011. aastal toiduahela ja loomatervishoiu alalises komitees triasoksiidi kohta koostatud läbivaatusaruande järeldusi, eelkõige selle I ja II lisa.
                     Selle üldhinnangu järgi peavad liikmesriigid pöörama erilist tähelepanu:

                                 a)

                                 kasutajate ja töötajate ohutusele ning tagama, et kasutustingimustega nähtaks vajaduse korral ette piisavad isikukaitsevahendid;

                                 b)

                                 seemnetoidulistele lindudele põhjustatavale ohule ja tagama, et kasutustingimustega nähtaks ette ohu vähendamise meetmed.

                           Taotleja peab esitama komisjonile, liikmesriikidele ja toiduohutusametile kinnitava teabe seemnetoidulistele imetajatele pikaajaliselt põhjustatava ohu kohta 30. septembriks 2013.”

         (1)  Täiendavad andmed toimeaine kirjelduse ja määramise kohta on esitatud läbivaatusaruandes.


title: Komisjoni rakendusmäärus (EL) nr 1178/2013, 20. november 2013 , millega muudetakse rakendusmäärust (EL) nr 540/2011 seoses toimeaine etoprofossi heakskiitmise tingimustega  EMPs kohaldatav tekst

text:
               21.11.2013

               ET

               Euroopa Liidu Teataja

               L 312/33

      KOMISJONI RAKENDUSMÄÄRUS (EL) nr 1178/2013,
   20. november 2013,
   millega muudetakse rakendusmäärust (EL) nr 540/2011 seoses toimeaine etoprofossi heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõikes 3 teisena esitatud juhtumit ja artikli 78 lõiget 2,
   ning arvestades järgmist:

               (1)

               Komisjoni direktiiviga 2007/52/EÜ (2) lisati etoprofoss toimeainena nõukogu direktiivi 91/414/EMÜ (3) I lisasse tingimusel, et asjaomased liikmesriigid tagavad, et teatajad, kelle taotlusel etoprofoss on kõnealusesse lisasse kantud, esitavad täiendavat kinnitavat teavet, mis on saadud uuringutest, kus hinnatakse riske lindude ja vihmaussidest toituvate imetajate kokkupuutel selle ainega.

               (2)

               Direktiivi 91/414/EMÜ I lisas olevad toimeained loetakse määruse (EÜ) nr 1107/2009 kohaselt heakskiidetuks ja need on kantud komisjoni määruse (EL) nr 540/2011 (4) lisa A osas olevasse loetellu.

               (3)

               Teavitaja esitas referentliikmesriik Ühendkuningriigile teabe esitamiseks ettenähtud ajavahemiku jooksul lisateavet, mis oli saadud uuringutest, kus hinnatakse riske lindude ja vihmaussidest toituvate imetajate kokkupuutel selle ainega.

               (4)

               Ühendkuningriik hindas teavitaja esitatud lisateavet. Ühendkuningriik esitas 5. septembril 2011 oma hinnangu esialgse hindamisaruande lisandina teistele liikmesriikidele, komisjonile ja Euroopa Toiduohutusametile (edaspidi „toiduohutusamet”).

               (5)

               Komisjon konsulteeris toiduohutusametiga, kes esitas oma arvamuse etoprofossi riskihinnangu kohta 30. jaanuaril 2013 (5). Liikmesriigid ja komisjon vaatasid esialgse hindamisaruande, lisandi ja toiduohutusameti arvamuse läbi toiduahela ja loomatervishoiu alalises komitees ning need vormistati 3. oktoobril 2013. aastal komisjoni läbivaatusaruandena etoprofossi kohta.

               (6)

               Komisjon palus teavitajal esitada oma märkused etoprofossi käsitleva läbivaatusaruande kohta.

               (7)

               Komisjon jõudis järeldusele, et täiendavast kinnitavast teabest nähtus, et kui lisapiiranguid ei seata, ei saa suurt ohtu lindudele ja vihmaussidest toituvatele imetajatele välistada.

               (8)

               Kinnitatakse, et toimeainet etoprofossi tuleb käsitada määruse (EÜ) nr 1107/2009 alusel heakskiidetuna. Selleks et vähendada kokkupuudet lindude ja vihmaussidest toituvate imetajatega, on siiski asjakohane veelgi piirata kõnealuse toimeaine kasutamist ning näha ette riskivähendamise erimeetmed kõnealuste liikide kaitseks.

               (9)

               Seetõttu tuleks rakendusmääruse (EL) nr 540/2011 lisa vastavalt muuta.

               (10)

               Liikmesriikidele tuleks anda aega etoprofossi sisaldavate taimekaitsevahendite lubade muutmiseks või tühistamiseks.

               (11)

               Kui liikmesriigid annavad etoprofossi sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajavahemik lõppema hiljemalt kaheksateist kuud pärast käesoleva määruse jõustumist.

               (12)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Üleminekumeetmed
   Liikmesriigid muudavad vajaduse korral määruse (EÜ) 1107/2009 kohaselt toimeainena etoprofossi sisaldavate taimekaitsevahendite kehtivaid lube või tühistavad need 11. juuniks 2014.
   Artikkel 3
   Ajapikendus
   Mis tahes ajapikendus, mille liikmesriigid annavad vastavalt määruse (EÜ) nr 1107/2009 artiklile 46, peab olema võimalikult lühike ja lõppema hiljemalt 11. juuniks 2015.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. november 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Komisjoni direktiiv 2007/52/EÜ, 16. august 2007, millega muudetakse nõukogu direktiivi 91/414/EMÜ etoprofossi, metüülpirimifossi ja fiproniili lisamisega toimeainete hulka (ELT L 214, 17.8.2007, lk 3).

      (3)  Nõukogu direktiiv 91/414/EMÜ, 15. juuli 1991, mis käsitleb taimekaitsevahendite turuleviimist (EÜT L 230, 19.8.1991, lk 1).

      (4)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (5)  Kokkuvõte pestitsiidse toimeaine etoprofossi riskihinnangut kinnitavaid andmeid käsitlevate eksperdihinnangute kohta. EFSA Journal 2013;11(2):3089. [27 lk] doi:10.2903/j.efsa.2013.3089. Kättesaadav internetis: www.efsa.europa.eu/efsajournal.htm

      LISA
      Rakendusmääruse (EL) nr 540/2011 lisa A osa veeru „Erisätted” etoprofossi käsitlev rida 155 asendatakse järgmisega:

         „A   OSA
         Võib lubada kasutada ainult nematotsiidi ja insektitsiidina pinnase töötlemisel. Lubada võib ainult ühe kasutuskorra hooaja jooksul koguses, mis ei ületa 6 kg toimeainet hektari kohta.
         Lubasid tohib anda ainult professionaalsetele kasutajatele.
         B   OSA
         Kui liikmesriigid hindavad taotlust lubada kasutada etoprofossi sisaldavat taimekaitsevahendit muudel kultuuridel peale kartuli, mis ei ole ette nähtud inimestele ja loomadele tarbimiseks, pööravad nad erilist tähelepanu määruse (EÜ) nr 1107/2009 artikli 29 lõikes 1 nimetatud kriteeriumidele ja tagavad, et enne kasutusloa andmist oleks esitatud kogu vajalik teave.
         Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises toiduahela ja loomatervishoiu komitees 16. märtsil 2007 etoprofossi kohta lõplikult vormistatud läbivaatamisaruande järeldusi, eelkõige selle I ja II liidet.
         Üldhindamisel peavad liikmesriigid pöörama erilist tähelepanu järgmisele:

                     a)

                     tarbijate kokkupuude toidu kaudu;

                     b)

                     kasutajate ohutus, millega tagatakse, et kasutustingimustega nähakse ette piisavad isikukaitse- ja hingamisteede kaitse vahendid ning muud riskivähendusmeetmed, nagu suletud ülekandesüsteemi kasutamine toote jaotamisel;

                     c)

                     lindude, imetajate ja veeorganismide ning pinnase ja põhjavee kaitsele ohualdistes tingimustes.

               Loa tingimused peavad sisaldama riskivähendusmeetmeid, nagu näiteks puhvervööndid ning graanulite täielik segunemine mullaga.”


title: Komisjoni rakendusmäärus (EL) nr 373/2013, 23. aprill 2013 , millega kiidetakse heaks toimeaine Candida oleophila O-tüvi vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               24.4.2013

               ET

               Euroopa Liidu Teataja

               L 112/10

         KOMISJONI RAKENDUSMÄÄRUS (EL) nr 373/2013,
   23. aprill 2013,
   millega kiidetakse heaks toimeaine Candida oleophila O-tüvi vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) nende toimeainete heakskiitmise menetluse ja tingimuste suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Candida oleophila O-tüve puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2007/380/EÜ (3).

               (2)

               Kooskõlas direktiivi 91/414/EMÜ artikli 6 lõikega 2 esitas äriühing Bionext sprl 12. juulil 2006 Ühendkuningriigile toimeaine Candida oleophila O-tüve kandmiseks direktiivi 91/414/EMÜ I lisasse. Otsusega 2007/380/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas esitatud andmete ja teabega seotud nõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 15. novembril 2011.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused toimeaine Candida oleophila O-tüve (4) pestitsiidina kasutamise riskihindamise läbivaatamise kohta 24. oktoobril 2012. Liikmesriigid ja komisjon vaatasid esialgse hindamisaruande ja toiduohutusameti järeldused läbi toiduahela ja loomatervishoiu alalises komitees ning 15. märtsil 2013 vormistati komisjoni lõplik läbivaatamisaruanne Candida oleophila O-tüve kohta.

               (5)

               Mitmest senisest uuringust on ilmnenud, et Candida oleophila O-tüve sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige seoses komisjoni läbivaatamisaruandes uuritud ja üksikasjalikult kirjeldatud kasutusviisidega. Seepärast on asjakohane Candida oleophila O-tüvi heaks kiita.

               (6)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (7)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille on põhjustanud üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmisi meetmeid. Liikmesriikidele tuleks pärast heakskiitmist anda kuus kuud aega Candida oleophila O-tüve sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tagasi võtma. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitlevate täielike, direktiivi 91/414/EMÜ III lisa kohaste ajakohastatud toimikute esitamiseks ja hindamiseks kooskõlas ühtsete põhimõtetega.

               (8)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (5) raames hinnatud toimeainete direktiivi 91/414/EMÜ I lisasse kandmisel saadud kogemus on näidanud, et raskusi võib tekkida kehtivate lubade valdajate kohustuste tõlgendamisel seoses andmetele juurdepääsuga. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, kas loa omanik on tõendanud, et kõnealuse direktiivi II lisa nõuetele vastav toimik on kättesaadav. Selline täpsustamine ei too liikmesriikidele ega loaomanikele kaasa uusi kohustusi, võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (9)

               Määruse (EÜ) nr 1107/2009 artikli 13 lõike 4 kohaselt tuleks komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (6) lisa vastavalt muuta.

               (10)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas esitatud toimeaine Candida oleophila O-tüvi kiidetakse heaks vastavalt kõnealuses lisas sätestatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena Candida oleophila O-tüve sisaldavate taimekaitsevahendite kehtivaid lube või tühistavad need 31. märtsiks 2014.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete veerus nimetatud tingimused, ning et loaomanikul on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab Candida oleophila O-tüve kas ainsa toimeainena või ühena mitmest toimeainest, mis kõik on hiljemalt 30. septembriks 2013 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast otsustamist toimivad liikmesriigid järgmiselt:

               a)

               kui toode sisaldab Candida oleophila O-tüve ainsa toimeainena, muudavad nad vajaduse korral luba või tühistavad selle hiljemalt 31. märtsiks 2015, või

               b)

               kui toode sisaldab Candida oleophila O-tüve ühena mitmest toimeainest, muudavad nad vajaduse korral luba või tühistavad selle hiljemalt 31. märtsiks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. oktoobrist 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. aprill 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 141, 2.6.2007, lk 78.

      (4)  EFSA Journal 2012; 10(11):2944. Kättesaadav internetis: www.efsa.europa.eu

      (5)  EÜT L 366, 15.12.1992, lk 10.

      (6)  ELT L 153, 11.6.2011, lk 1.

      I LISA

                  Üldnimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                     Candida oleophila O-tüvi
                  Kogu number: MUCL40654

                     Ei kohaldata

                  Nominaalsisaldus: 3 × 1010 CFU/g kuivatatud toode
                  Vahemik: 6 × 109 – 1 × 1011 CFU/g kuivatatud toode

                  1. oktoober 2013

                  30. september 2023

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel tuleb võtta arvesse 15. märtsil 2013 toiduahela ja loomatervishoiu alalises komitees Candida oleophila O-tüve kohta koostatud läbivaatamisaruande järeldusi, eelkõige selle I ja II liidet.

         (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „37

                        Candida oleophila O-tüvi
                     Kogu number: MUCL40654

                        Ei kohaldata

                     Nominaalsisaldus: 3 × 1010 CFU/g kuivatatud toode
                     Vahemik: 6 × 109 – 1 × 1011 CFU/g kuivatatud toode

                     1. oktoober 2013

                     30. september 2023

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel tuleb võtta arvesse 15. märtsil 2013 toiduahela ja loomatervishoiu alalises komitees Candida oleophila O-tüve kohta koostatud läbivaatamisaruande järeldusi, eelkõige selle I ja II liidet.”

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.


title: Komisjoni rakendusmäärus (EL) nr 798/2013, 21. august 2013 , millega muudetakse rakendusmäärust (EL) nr 540/2011 seoses toimeaine püretriinid heakskiitmise tingimustega  EMPs kohaldatav tekst

text:
               22.8.2013

               ET

               Euroopa Liidu Teataja

               L 224/9

         KOMISJONI RAKENDUSMÄÄRUS (EL) nr 798/2013,
   21. august 2013,
   millega muudetakse rakendusmäärust (EL) nr 540/2011 seoses toimeaine püretriinid heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c,
   ning arvestades järgmist:

               (1)

               Toimeaine püretriinid kanti nõukogu direktiivi 91/414/EMÜ (2) I lisasse komisjoni direktiiviga 2008/127/EÜ (3) ning komisjoni 3. detsembri 2004. aasta määruse (EÜ) nr 2229/2004 (milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad) (4) artikliga 24b ettenähtud menetluse kohaselt. Alates direktiivi 91/414/EMÜ asendamisest määrusega (EÜ) nr 1107/2009 käsitatakse seda ainet nimetatud määruse kohaselt heakskiidetuna ning see on esitatud komisjoni 25. mai 2011 rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) lisa A osa loetelus (5).

               (2)

               12. detsembril 2012 esitas Euroopa Toiduohutusamet (edaspidi „toiduohutusamet”) vastavalt määruse (EÜ) nr 2229/2004 artiklile 25a komisjonile oma arvamuse püretriinide läbivaatamisaruande kavandi kohta (6). Toiduohutusamet edastas teatajale oma arvamuse püretriinide kohta. Komisjon palus tal esitada märkusi püretriinide läbivaatamisaruande kavandi kohta. Liikmesriigid ja komisjon vaatasid läbivaatamisaruande kavandi ja toiduohutusameti arvamuse läbi alalises toiduahela ja loomatervishoiu komitees ning 16. juulil 2013. aastal vormistati need komisjoni läbivaatamisaruandena püretriinide kohta.

               (3)

               Kinnitatakse, et toimeaine püretriinid on määruse (EÜ) nr 1107/2009 alusel heaks kiidetud.

               (4)

               Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning teaduse ja tehnika arengut arvestades on vaja muuta püretriinide heakskiitmise tingimusi. Eelkõige on asjakohane nõuda kinnitavat lisateavet.

               (5)

               Seepärast tuleks rakendusmääruse (EL) nr 540/2011 lisa vastavalt muuta.

               (6)

               Enne käesoleva määruse rakendamist tuleks liikmesriikidele, teatajatele ja taimekaitsevahendite lubade omanikele anda piisavalt aega, et nad saaksid heakskiitmise tingimuste muudatusest tulenevate nõuete täitmiseks valmistuda.

               (7)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. august 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 344, 20.12.2008, lk 89.

      (4)  ELT L 379, 24.12.2004, lk 13.

      (5)  ELT L 153, 11.6.2011, lk 1.

      (6)  Euroopa Toiduohutusamet; Conclusion on the peer review of the pesticide risk assessment of the active substance pyrethrins. EFSA Journal 2013;11(1):3032. [76 lk] doi:10.2903/j.efsa.2013.3032. Kättesaadav internetis: www.efsa.europa.eu/efsajournal.

      LISA
      Rakendusmääruse (EL) nr 540/2011 lisa A osa püretriine käsitlev rida 246 asendatakse järgmisega.

                     Number

                     Üldnimetus, tunnuskoodid

                     IUPACi nimetus

                     Puhtus

                     Heakskiitmine

                     Heakskiitmise aegumine

                     Erisätted

                     „246

                     Püretriinid: 8003-34–7
                     CIPACi nr 32
                     Ekstrakt A: Püreetri (Chrysanthemum cinerariifolium) ekstraktiivained:
                     89997- 63–7
                     püretriin 1: CASi nr 121–21-1
                     püretriin 2: CASi nr 121–29-9
                     tsineriin 1: CASi nr 25402-06–6
                     tsineriin 2: CASi nr 121–20-0
                     jasmoliin 1: CASi nr 4466-14–2
                     jasmoliin 2: CASi nr 1172-63–0
                     Ekstrakt B:
                     püretriin 1: CASi nr 121–21-1
                     püretriin 2: CASi nr 121–29-9
                     tsineriin 1: CASi nr 25402-06–6
                     tsineriin 2: CASi nr 121–20-0
                     jasmoliin 1: CASi nr 4466-14–2
                     jasmoliin 2: CASi nr 1172-63–0

                     Püretriinid on keemiliste ainete keeruline segu.

                     Ekstrakt A: ≥ 500 g/kg püretriine
                     Ekstrakt B: ≥ 480 g/kg püretriine

                     1. september 2009

                     31. august 2019

                     A   OSA
                     Lubatakse kasutada ainult insektitsiidina.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toiduahela ja loomatervishoiu alalises komitees püretriinide kohta koostatud läbivaatamisaruande (SANCO/2627/2008) järeldusi, eelkõige selle dokumendi I ja II liidet.
                     Üldhindamisel pööravad liikmesriigid erilist tähelepanu järgmisele:

                                 a)

                                 käitajatele ja töötajatele tulenev risk;

                                 b)

                                 muudele organismidele kui sihtorganismile tulenev risk.

                           Kasutustingimustega nähakse vajaduse korral ette piisavad isikukaitsevahendid ja muud meetmed riskide vähendamiseks.
                     Taotleja esitab järgmise kinnitava teabe:

                                 1)

                                 kaubanduslikul eesmärgil toodetud tehnilise materjali näitajad, sealhulgas teave kõikide oluliste lisandite kohta, ja tehnilise materjali näitajate vastavus toksilisuse uuringutes kasutatud katsematerjali näitajatele;

                                 2)

                                 sissehingamisest tulenev risk;

                                 3)

                                 jäägi määratlus;

                                 4)

                                 peamise koostisaine püretriin 1 representatiivsus seoses säilimise ja käitumisega pinnases ja vees.

                           Taotleja esitab komisjonile, liikmesriikidele ja toiduohutusametile punktis 1 sätestatud teabe 31. märtsiks 2014 ning punktides 2–4 sätestatud teabe 31. detsembriks 2015.”


title: Komisjoni rakendusmäärus (EL) nr 1100/2011, 31. oktoober 2011 , millega muudetakse rakendusmäärust (EL) nr 540/2011 toimeainete dikamba, difenokonasooli ja imasakviini heakskiitmise tingimuste osas EMPs kohaldatav tekst

text:
               1.11.2011

               ET

               Euroopa Liidu Teataja

               L 285/10

         KOMISJONI RAKENDUSMÄÄRUS (EL) nr 1100/2011,
   31. oktoober 2011,
   millega muudetakse rakendusmäärust (EL) nr 540/2011 toimeainete dikamba, difenokonasooli ja imasakviini heakskiitmise tingimuste osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:

               (1)

               Toimeained dikamba, difenokonasool ja imasakviin kanti nõukogu direktiivi 91/414/EMÜ (2) I lisasse komisjoni direktiiviga 2008/69/EÜ (3) komisjoni 14. augusti 2002. aasta määruse (EÜ) nr 1490/2002 (millega kehtestatakse nõukogu direktiivi 91/414/EMÜ artikli 8 lõikes 2 osutatud tööprogrammi kolmanda etapi täiendavad üksikasjalikud rakenduseeskirjad ning muudetakse määrust (EÜ) nr 451/2000) (4) artikliga 11b ettenähtud korras. Alates direktiivi 91/414/EMÜ asendamisest määrusega (EÜ) nr 1107/2009 käsitatakse neid ained kõnealuse määruse kohaselt heakskiidetuna ning need on loetletud komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (5) lisa A osas;

               (2)

               Euroopa Toiduohutusamet (edaspidi „toiduohutusamet”) esitas 17. detsembril 2010 komisjonile määruse (EÜ) nr 1490/2002 artikli 12a kohaselt difenokonasooli, (6) dikambat (7) ja imasakviini (8) käsitleva eksperdihinnangu kokkuvõtte. Liikmesriigid ja komisjon vaatasid kõnealuse kokkuvõtte läbi alalises toiduahela ja loomatervishoiu komitees ning vormistasid selle 27. septembril 2011 difenokonasooli, dikambat ja imasakviini käsitleva komisjoni läbivaatamisaruandena.

               (3)

               Komisjon palus kooskõlas määruse (EÜ) nr 1107/2009 artikli 12 lõikega 2 esitada teavitajatel läbivaatamisaruande kohta märkused. Lisaks palus komisjon määruse (EÜ) nr 1107/2009 artikli 13 lõike 1 kohaselt esitada teavitajatel märkused dikambat, difenokonasooli ja imasakviini käsitleva läbivaatamisaruande eelnõu kohta. Teavitajad esitasid oma märkused, mida on põhjalikult uuritud.

               (4)

               Kinnitatakse, et toimeaineid dikamba, difenokonasool ja imasakviin tuleb käsitada määruse (EÜ) nr 1107/2009 alusel heakskiidetuna.

               (5)

               Määruse (EÜ) nr 1107/2009 artikli 13 lõike 2 ja artikli 6 kohaselt ning teaduse ja tehnika arengut arvestades on vaja muuta dikamba, difenokonasooli ja imasakviini heakskiitmise tingimusi. Eriti asjakohane on nõuda kinnitavat lisateavet.

               (6)

               Seetõttu tuleks rakendusmääruse (EL) nr 540/2011 lisa vastavalt muuta.

               (7)

               Enne käesoleva määruse rakendamist tuleks liikmesriikidele, teavitajatele ja taimekaitsevahendite kasutuslubade valdajatele võimaldada piisavalt aega selleks, et nad saaksid heakskiitmise tingimuste muudatustest tulenevate nõuete täitmiseks valmistuda.

               (8)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. maist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. oktoober 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 172, 2.7.2008, lk 9.

      (4)  EÜT L 224, 21.8.2002, lk 23.

      (5)  ELT L 153, 11.6.2011, lk 1.

      (6)  Euroopa Toiduohutusamet: Conclusion on the peer review of the pesticide risk assessment of the active substance difenoconazole. EFSA Journal 2011; 9(1):1967. [lk 71]. doi:10.2903/j.efsa.2011.1967. Kättesaadav aadressil www.efsa.europa.eu/efsajournal.htm.

      (7)  Euroopa Toiduohutusamet: Conclusion on the peer review of the pesticide risk assessment of the active substance dicamba. EFSA Journal 2011; 9(1):1965. [lk 52] doi:10.2903/j.efsa.2011.1965. Kättesaadav aadressil www.efsa.europa.eu/efsajournal.htm.

      (8)  Euroopa Toiduohutusamet: Conclusion on the peer review of the pesticide risk assessment of the active substance imazaquin. EFSA Journal 2011; 9(1):1968. [lk 57]. doi:10.2903/j.efsa.2011.1968. Kättesaadav aadressil www.efsa.europa.eu/efsajournal.htm.

      LISA
      Rakendusmääruse (EL) nr 540/2011 lisa A osa muudetakse järgmiselt.

                  1.

                  Kanne nr 172 toimeaine dikamba kohta asendatakse järgmisega:

                              Number

                              Üldnimetus, tunnuskoodid

                              IUPACi nimetus

                              Puhtus

                              Heakskiitmine

                              Heakskiitmise aegumine

                              Erisätted

                              „172

                              Dikamba
                              CASi nr 1918-00-9
                              CIPACi nr 85

                              3,6-dikloro-2-metoksübensoehape

                              ≥ 850 g/kg

                              1. jaanuar 2009

                              31. detsember 2018

                              A   OSA
                              Lubatakse kasutada ainult herbitsiidina
                              B   OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 27. septembril 2011 alalises toiduahela ja loomatervishoiu komitees dikamba kohta koostatud läbivaatusaruande kokkuvõtet, eelkõige selle I ja II lisa.
                              Üldhindamisel peavad liikmesriigid pöörama erilist tähelepanu sihtrühma mittekuuluvate taimede kaitsele.
                              Vajaduse korral hõlmavad loa väljaandmise tingimused asjakohaseid meetmeid riskide vähendamiseks.
                              Teavitaja peab esitama kinnitava teabe järgmise kohta:

                                          a)

                                          pinnaseproovide inkubatsiooni uuringu käigus tekkinud pinnase transformatsioonisaaduste rühma identifitseerimine ja kvantifitseerimine;

                                          b)

                                          õhu kaudu kaugele kandumise võimalus.

                                    Teavitaja esitab selle teabe liikmesriikidele, komisjonile ja toiduohutusametile 2013. aasta 30. novembriks.”

                  2.

                  Kanne nr 173 toimeaine difenokonasooli kohta asendatakse järgmisega:

                              Number

                              Üldnimetus, tunnuskoodid

                              IUPACi nimetus

                              Puhtus

                              Heakskiitmine

                              Heakskiitmise aegumine

                              Erisätted

                              „173

                              Difenakonasool
                              CASi nr 119446-68-3
                              CIPACi nr 687

                              3-kloro-4-[(2RS,4RS,2RS,4RS)-4-metüül-2-(1H-1,2,4-triasool-1-üülmetüül)-1,3-dioksolaan-2-üül]fenüül-4-klorofenüüleeter

                              ≥ 940 g/kg
                              Suurim tolueenisisaldus: 5 g/kg

                              1. jaanuar 2009

                              31. detsember 2018

                              A   OSA
                              Lubatud kasutada ainult fungitsiidina.
                              B   OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 27. septembril 2011 alalises toiduahelaja loomatervishoiu komitees difenokonasooli kohta koostatud läbivaatusaruande kokkuvõtet, eelkõige selle I ja II lisa.
                              Üldhindamisel peavad liikmesriigid pöörama erilist tähelepanu veeorganismide kaitsele.
                              Vajaduse korral hõlmavad loa väljaandmise tingimused asjakohaseid meetmeid riskide vähendamiseks.
                              Teavitaja peab esitama kinnitava teabe järgmise kohta:

                                          a)

                                          lisaandmed tehnilise materjali kirjelduse kohta;

                                          b)

                                          triasooli derivaatide metaboliitide (TDM) jäägid primaarkultuurides, külvikorrakultuurides, töödeldud toodetes ja loomsetes saadustes;

                                          c)

                                          tõenäoline kahjustav mõju kalade sisesekretsioonisüsteemile (kalade täieliku elutsükli uuring) ning toimeaine ja metaboliidi CGA 205375 (1) põhjustatav krooniline risk vihmaussidele;

                                          d)

                                          tehnilise materjali isomeeride muutuva suhte, peamiselt lagunemise ja/või isomeeride seguks muundumise võimalik mõju töötajate, tarbijate ja keskkonna riski hindamisele.

                                    Teavitaja esitab liikmesriikidele, komisjonile ja toiduohutusametile punktis a sätestatud teabe 2012. aasta 31. maiks, punktides b ja c sätestatud teabe 2013. aasta 30. novembriks ning punktis d sätestatud teabe kahe aasta jooksul pärast erijuhendi vastuvõtmist.”

                  3.

                  Kanne nr 175 toimeaine imasakviini kohta asendatakse järgmisega:

                              Number

                              Üldnimetus, tunnuskoodid

                              IUPACi nimetus

                              Puhtus

                              Heakskiitmine

                              Heakskiitmise aegumine

                              Erisätted

                              „175

                              Imasakviin
                              CASi nr 81335-37-7
                              CIPACi nr 699

                              2-[(RS)-4-isopropüül-4-metüül-5-okso-2-imidasoliin-2-üül]kinoliin-3-karboksüülhape

                              ≥ 960 g/kg (ratseemiline segu)

                              1. jaanuar 2009

                              31. detsember 2018

                              A   OSA
                              Lubatud kasutada ainult taimekasvuregulaatorina.
                              B   OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 27. septembril 2011 alalises toiduahelaja loomatervishoiu komitees imasakviini kohta koostatud läbivaatusaruande kokkuvõtet, eelkõige selle I ja II lisa.
                              Teavitaja peab esitama kinnitava teabe järgmise kohta:

                                          a)

                                          lisaandmed tehnilise materjali kirjelduse kohta;

                                          b)

                                          tehnilise materjali isomeeride muutuva suhte, peamiselt lagunemise ja/või isomeeride seguks muundumise võimalik mõju töötajate, tarbijate ja keskkonna riski hindamisele.

                                    Teavitaja esitab komisjonile, liikmesriikidele ja toiduohutusametile punktis a sätestatud teabe 2012. aasta 31. maiks ning punktis b sätestatud teabe kahe aasta jooksul pärast erijuhendi vastuvõtmist.”

         (1)  1-[2-[2-kloro-4-(4-kloro-fenoksü)-fenüül]-2-1H-[1,2,4]triasool-üül]-etanool.